CELEX: C2007/155/23
Language: et
Date: 2007-07-07 00:00:00
Title: Kohtuasi C-215/07: Eelotsusetaotlus, mille esitas Bundesgerichtshof (Saksamaa) 24. aprillil 2007  — Verlag Schawe GmbH versus Sächisches Druck- und Verlagshaus AG

7.7.2007   
            
            
               ET
            
            
               Euroopa Liidu Teataja
            
            
               C 155/12
            
         Eelotsusetaotlus, mille esitas Bundesgerichtshof (Saksamaa) 24. aprillil 2007 — Verlag Schawe GmbH versus Sächisches Druck- und Verlagshaus AG
   (Kohtuasi C-215/07)
   (2007/C 155/23)
   Kohtumenetluse keel: saksa
   Eelotsusetaotluse esitanud kohus
   Bundesgerichtshof
   Põhikohtuasja pooled
   
      Hageja: Verlag Schawe GmbH
   
      Kostja: Sächisches Druck- und Verlagshaus AG
   Eelotsuse küsimused
   
               1.
            
            
               Kas Euroopa Parlamendi ja nõukogu 11. märtsi 1996. aasta direktiivi 96/9/EÜ andmebaaside õiguskaitse kohta (1) artikli 7 lõigetega 1 ja 5 ning artikliga 9 on vastuolus siseriiklik säte, mille kohaselt üldsusele kättesaadavaks tehtud ametlik andmebaas (siin: kõigi ühe liidumaa hankemenetlusdokumentide süstemaatiline ja täielik kogu) ei ole kaitstud sui generis õigusega selle direktiivi tähenduses?
            
         
               2.
            
            
               Kui vastus esimesele küsimusele on eitav, siis kas see kehtib ka juhul, kui (ametlik) andmebaas koostati mitte riigiasutuse, vaid viimase korraldusel eraettevõtja poolt, kelle käsutusse pidid kõik selle liidumaa hankemenetlusi korraldanud asutused andma avaldamise eesmärgil kõik oma hankemenetlusdokumendid?
            
         
      (1)  EÜT L 77, lk 20; ELT eriväljaanne 13/15, lk 459.